Ciudá global

Llámase ciudá global, ciudá mundial, ciudá alfa o centro, a una ciudá considerada como un nodu importante del sistema económicu global. El términu, que provién de los campos de la xeografía y los estudios urbanos, respuende a la idea de que la globalización puede ser entendida como un procesu creáu, facilitáu y desarrolláu nún conxuntu d'entidaes xeográfiques estratéxiques que pueden ordenase acordies cola so xerarquía d'importancia pal funcionamientu del sistema global de finances y comerciu.

La más complexa d'estes entidaes ye la ciudá global: una ciudá que tien un efeutu direutu y palpable nos asuntos mundiales al traviés d'una influyencia non solo económica, sinón tamién cultural o políticasSassen, Saskia - The global city: strategic site/new frontier. L'usu d'esti conceptu, opuestu al de megaciudá, foi popularizáu pola socióloga Saskia Sassen nel so llibru de 1991 The Global City: New York, London, Tokyo<ref>Sassen, Saskia - The Global City: New York, London, Tokyo.  (1991) - Princeton University Press. </ref>, magar que'l usu de la espresión ciudá mundial, que fai referencia a ciudaes que mueven grandes volúmenes de negociu a nivel mundial, remóntase polo menos a la descripción fecha en mayu de 1886, pol The Illustrated London News, de la ciudá de Liverpool. Patrick Geddes usó otra vuelta el términu de ciudá mundial en 1915Doel, M. & Hubbard, P., (2002), "Taking World Cities Literally: Marketing the City in a Global Space of flows", City, vol. 6, no. 3, páxs. 351–68.. Más recientemente esi términu tien sío descritu cenciellamente como sinónimu de ciudá con gran influyencia y capital financieros, dexando otros factores (culturales, políticos) nún llugar más secundariu.

 Carauterístiques 
Magar que nun hai consensu alredor de qué ye esautamente una ciudá global, sí que hai delles carauterístiques que se considera que deben cumplir:Pashley, Rosemary. "HSC Geography". Pascal Press, 2000, p.164
 Tener bayura de servicios financieros con proyeición internacionalJ.V. Beaverstock, World City Networks 'From Below' , GaWC, Loughborough University, 29 de setiembre de 2010, especialmente nos sectores financieru, bancariu, de seguros, inmobiliariu, contabilidá y mercadotecnia.
 Ser la sede de varies corporaciones multinacionales.
 Ser una sé financiera, con una bolsa de valores ya instituciones financieres importantes.
 Dominar el comerciu y la economía d'una área xeográfica amplia.
 Tener centros manufactureros importantes, y disponer d'un puertu con instalaciones pal manexu de contenedores.
 Ser un centru de decisión con influyencia a nivel global.
 Ser un centru dinámicu de desarrollu de nueves idees ya innovaciones nos negocios, la economía, la cultura y/o la política.
 Ser un centru de medios de comunicación y comunicaciones con proyeición global.
 Tener un altu porcentaxe de la población emplegada nos sectores de servicios y de la información.
 Ser la sede d'instituciones académiques d'alta calidá, qu'atraigan estudiantes d'otros países,K. O'Connor, International Students and Global Cities , GaWC, Loughborough University, 17 de febreru de 2005, y de centros d'investigación relevantes.
 Tener infraestructures sanitaries, llegales y d'entretenimientu de sonadía.
 Tener gran diversidá cultural, llingüística, relixosa ya ideolóxica.

El ránking GaWC de ciudaes globales

La Globalization and World Cities Research Network (Rede d'Investigación en Globalización y Ciudaes Globales, GaWC) ye un think tank qu'estudia les rellaciones ente les ciudaes globales nel contestu de la globalización. Tien la so sede nel departamentu de Xeografía de la Universidá de Loughborough (Leicestershire, Reinu Xuníu).

La rede foi fundada por Peter J. Taylor in 1998. Elli, conxuntamente con Jon Beaverstock y Richard G. Smith crearon la categorización de les ciudaes globales como "Alpha", "Beta" y "Gamma" a partir de criterios sobre los niveles de conexón globales de caúna.

La rede esaminó ciudaes de tol mundu hasta facer una llista de 307, que considera ciudaes globales, y llueu clasificoles sobro la base de la so conectividá global midida a partir del nivel nelles de cuatro subsectores del sector servicios: contabilidá, publicidá, bancos y servicios financieros, y servicios llegales. Ye, poro, una llista que da más pesu a la influyencia económica de les ciudaes que a les cuestiones polítiques o culturales. 

Definiéronse a partir d'estos parámetros ciudaes globales "Alpha" (con cuatro subcategoríes), "Beta" (con trés subcategoríes) y "Gamma", con trés subcategoríes), y, perbaxu d'elles en términos d'importancia global, otres ciudaes que considera "High sufficiency" (con altu nivel de suficiencia) y "Sufficiency" (con bon nivel de suficiencia). La llista actualízase cada dos años, y lo que vien darréu ye'l ránking correspondiente a 2016:

Ciudaes de nivel Alpha
Les Ciudaes Alpha ++ son les ciudaes más integraes cola economía global:
 Londres,  Nueva York

Les Ciudaes Alpha + son ciudaes altamente integraes, que cubren (sacante París) les necesidaes de los sectores de servicios avanzaos de la fastera Asia/Pacíficu: 
 Singapur,  Ḥong Kong,  París,  Beijing,  Tokyo,  Dubái,  Shanghai

Les Ciudaes Alpha (y Alpha -) son ciudaes globales qu'enllacen importantes rexones económiques (y estaos) cola economía global. Les Ciudaes Alpha son:
 Sydney,  São Paulo,  Milán,  Chicago,  Ciudá de Méxicu,  Mumbai,  Moscú,  Frankfurt,  Madrid,  Varsovia,  Johannesburgu,  Toronto,  Seúl,  Estambul,  Kuala Lumpur,  Xakarta,  Ámsterdam,  Bruxeles,  Los Angeles

Considérense Ciudaes Alpha - les siguientes:
 Dublín,  Melbourne,  Washington,  Nueva Delhi,  Bangkok,  Zúrich,  Viena,  Taipéi,  Buenos Aires,  Estocolmu,  San Francisco,  Cantón,  Manila,  Bogotá,  Miami,  Luxemburgu,  Riyadh,  Santiagu,  Barcelona,  Tel Aviv,  Lisboa

Ciudaes de nivel Beta
Les Ciudaes Beta son ciudaes qu'enllacen rexones d'importancia económica moderada cola economía mundial, y soclasifíquense en trés niveles: Ciudaes Beta +, Ciudaes Beta, and Ciudaes Beta -:
Son Ciudaes Beta +:
 Praga,  Ciudá Ho Chi Minh,  Boston,  Copenḥague,  Düsseldorf,  Atenes,  Munich,  Atlanta,  Bucarest,  Ḥélsinki,  Budapest,  Kiev,  Hamburgu,  Bangalore,  Roma,  Oslu,  Dallas,  El Cairu,  Houston,  Lima,  Lagos,  Caraques,  Auckland,  Ciudá del Cabu

Son Ciudaes Beta:
 Doḥa,  Karachi,  Nicosia,  Xinebra,  Montevidéu,  Berlín,  Montreal,  Abu Dhabi,  Casablanca,  Filadelfia,  Vancouver,  Shenzhen,  Sofía,  Perth,  Ḥanói,  Beirut,  Brisbane,  Bratislava,  Manama

Son Ciudaes Beta -:

 Puertu Lluis,  Minneapolis,  Chennai,  Stuttgart,  Santu Domingu,  Rio de Janeiro,  Ciudá de Kuwait,  Chengdu,  Ciudá de Panamá,  Denver,  Lahore,  Jeddah,  Túnez,  Quitu,  Belgráu,  Seattle,  Mánchester,  Ciudá de Guatemala,  Lyon,  San Xosé,  Tianjin,  Calgary,  Amman,  San Xuan,  San Salvador,  Amberes,  Zagreb,  Kolkata,  Tallín,  Saint Louis,  Monterrey,  Hyderabad,  Edimburgu,  San Diego,  Colonia,  Rotterdam,  Dhaka,  Islamabad

Ciudaes de nivel Gamma
Les Ciudaes Gamma son ciudaes qu'enllacen rexones económiques menores cola economía mundialy soclasifíquense en trés niveles: Ciudaes Gamma +, Ciudaes Gamma, and Ciudaes Gamma -:
Son Ciudaes Gamma +:
 Guayaquil,  Cleveland,  Riga,  Bakú,  Adelaide,  Vilnius,  Birmingham,  Glasgow,  Nankín,  Hangzhou,  Colombu,  Porto,  Qingdao,  Valencia,  Detroit,  Muscat,  Osaka,  Liubliana,  Kampala, George Town,  Managua,  Durban,  San José,  San Petersburgu

Son Ciudaes Gamma:
 Phoenix,  Tegucigalpa,  Austin,  Pune,  Guadalajara,  Dalián,  Tblisi,  Dar es Salaam,  Chongqing,  Ankara,  Lusaka,  Ahmedabad,  Cincinnati,  Asunción,  Ḥarare,  Gotemburgu,  Xiamen,  Mosul,  Kansas City,  Accra,  Minsk,  Tampa,  Turín,  Luanda,  Abidjan,  Tirana,  Lausana,  Leeds

Son Ciudaes Gamma -: 
 Taichung,  Charlotte,  Baltimore,  Raleigh,  Belfast,  Leipzig,  Medellín,  Wuhan,  Duala,  Maputu,  Skopie,  Gaborone,  Brístol,  Orlando,  Dakar,  Suzhou,  Malmö,  Edmonton,  Changshá,  Estrasburgu,  Bilbao,  Boloña,  Columbus,  Wellington,  Núremberg,  Yangon,  Xi'an,  Cracovia,  Marsella,  Dresde,  Shenyang,  Pittsburgh

Les ciudaes que tienen un nivel de servicios que-yos permite nun ser abiertamente dependiente de les ciudaes globales nómense "ciudaes suficientes". Hai dos subcategoríes: les "high sufficiency cities", como La Paz, Liverpool o Limasol; y les "sufficiency cities", como por exemplu L'Haya, Xerusalén o Niza.

El Global Cities Index
En 2008 la publicación d'Estaos Xuníos Foreign Policy, conxuntamente cola consultora A.T. Kearney y el Chicago Council on Global Affairs, espublizó un ránking de ciudaes globales, que consultó dempués con Saskia Sassen, Witold Rybczynski y dellos otros autores. Foreign Policy destaca que "les ciudaes mayores y más interconectaes del mundu axuden a marcar l'axenda global y a capear los peligros tresnacionales, y faen les veces de nudos d'integración global. Son los motores del crecimientu de los sos países, y la llave pal accesu a los recursos de les sos rexones"Los principales parámetros son "Actividá empresarial" (30%), "Capital humanu" (30%), "Intercambiu d'información" (15%), "Esperiencia cultural" (15%) and "Participación política" (10%).. El ránking básase na midida de 27 parámetros qu'engloben cinco dimensiones (actividá empresarial, capital humanu, intercambiu d'información, esperiencia cultural y participación política), y foi actualizáu en 2010, 2012, 2014, 2015, 2016 y 2017. Dende 2015 espublízase a la vez que'l Global Cities Outlook'', una proyeición del potencial de les ciudaes basada na tasa de cambéu en 13 indicadores que valoren cuatro dimensiones: bienestar personal, economía, innovación y gobernanza.

 Referencies 

 Enllaces esternos 

Categoría:Xeografía